Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 715

c) A bankjegy hátoldala többszínű, széléig kifutó alapnyomattal és kétszínű képnyomattal készült, melynek összhatása világoszöld és barna. Az írisszerűen nyomtatott alapnyomatok a jobb oldalon található vízjelmező körül szürkésbarna, mellette vörösesbarna, középen világoszöld, a bal oldalon sárga és világosbarna színhatásúak. A vörösesbarna 1998/2. szám mezőben ismétlődő „MNB” felirat olvasható. A bankjegy alsó, felső és bal oldali szegélyének hullámvonalas mintáiban mikroírással „KÉTEZER FORINT” ismétlődő felirat látható. Az alapnyomat bal felső részén az átnézőjel hátoldali eleme található. A képnyomat része a vízjelmező felett és alatt több sorban ismétlődő mikroírás, amelynek szövege „MAGYAR NEM- ZETI BANK”. A jobb szélen a vakok és csökkent látóképességűek számára a címlet felismerhetőségét elősegítő jel található, amelynek színe sötétbarna. A képnyomat fő motívuma a „Bethlen Gábor tudósai között” című festmény alapján készült metszet, amelynek jobb alsó részén ovális alakú rozettában a „2000” értékjelzés látható. A metszet fölött a „BETHLEN GÁBOR TU- DÓSAI KÖZÖTT” felirat olvasható. E rajzolatok színe sötétbarna. A bankjegy felső részén a „KÉTEZER FORINT” felirat és a „2000” értékjelzés látható, melynek színe vörösesbarna. A bankjegy hátoldalának képe:

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes